เทศบัญญัติเทศบาลเมืองบางบัวทองเทศบัญญัติเทศบาลเมืองบางบัวทองเรื่องกำหนดจำนวนที่จอดรถยนต์ของอาคารบางชนิดหรือบางประเภทลักษณะและขนาดที่จอดรถยนต์ที่กลับรถยนต์ และทางเข้าออกของรถยนต์พ.ศ. ๒๕๖๐ อาศัยอำนาจตามความในมาตรา ๑๐ (๑) และมาตรา ๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ และมาตรา ๖๐ (๒) แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลเมืองบางบัวทองโดยความเห็นชอบของสภาเทศบาลเมืองบางบัวทอง ผู้ว่าราชการจังหวัดนนทบุรีคณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงออกเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลเมืองบางบัวทอง เรื่อง กำหนดจำนวนที่จอดรถยนต์ของอาคารบางชนิดหรือบางประเภท ลักษณะและขนาดของที่จอดรถยนต์ที่กลับรถยนต์และทางเข้าออกของรถยนต์ พ.ศ. ๒๕๖๐ข้อ ๒ เทศบัญญัตินี้ใช้บังคับในเขตเทศบาลเมืองบางบัวทองอำเภอบางบัวทอง จังหวัดนนทบุรีข้อ ๓[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ ให้กำหนดประเภทของอาคารซึ่งต้องมีที่จอดรถยนต์ที่กลับรถยนต์ และทางเข้าออกของรถยนต์ไว้ ดังต่อไปนี้(๑) โรงมหรสพ โรงแรม ภัตตาคาร ห้างสรรพสินค้า สำนักงานอาคารขนาดใหญ่ และห้องโถงของโรงแรม ห้องโถงของภัตตาคาร หรืออาคารขนาดใหญ่ที่มีลักษณะที่กำหนดในข้อ ๒ แห่งกฎกระทรวง ฉบับที่ ๗ (พ.ศ. ๒๕๑๗)ออกตามความในพระราชบัญญัติควบคุมการก่อสร้างอาคาร พุทธศักราช ๒๔๗๙ซึ่งแก้ไขเพิ่มเติมโดยกฎกระทรวง ฉบับที่ ๖๔ (พ.ศ. ๒๕๕๕)ออกตามความในพระราชบัญญัติควบคุมอาคาร พ.ศ. ๒๕๒๒(๒) อาคารชุดตามกฎหมายว่าด้วยอาคารชุด(๓) อาคารอยู่อาศัยรวม ที่มีพื้นที่ตั้งแต่ ๓๐๐ ตารางเมตรขึ้นไป(๔) อาคารขนาดใหญ่ข้อ ๕ จำนวนที่จอดรถต้องจัดให้มีตามกำหนด ดังต่อไปนี้(๑) โรงมหรสพ โรงแรม ภัตตาคาร ห้างสรรพสินค้า สำนักงานห้องโถงของโรงแรม ห้องโถงของภัตตาคาร หรือห้องโถงของอาคารขนาดใหญ่ต้องจัดให้มีจำนวนที่จอดรถยนต์ตามกำหนดที่กำหนดในข้อ ๓ (๒) (ก) (ข) (ง) (จ) (ฉ)และ (ช) แห่งกฎกระทรวง ฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช ๒๔๗๙ ซึ่งแก้ไขเพิ่มเติมโดยกฎกระทรวง ฉบับที่ ๖๔ (พ.ศ. ๒๕๕๕)ออกตามความในพระราชบัญญัติควบคุมอาคาร พ.ศ. ๒๕๒๒(๒) อาคารชุดตามกฎหมายว่าด้วยอาคารชุดให้มีที่จอดรถยนต์ ๑ คันต่อ ๑ ห้องชุด สำหรับอาคารชุดที่มีพื้นที่ตั้งแต่๖๐ ตารางเมตรขึ้นไป กรณีที่มีพื้นที่ห้องชุดไม่ถึง ๖๐ ตารางเมตร ให้มีที่จอดรถยนต์ไม่น้อยกว่า๑ คันต่อพื้นที่อาคาร ๑๒๐ ตารางเมตร เศษของ ๑๒๐ ตารางเมตร ให้คิดเป็น ๑๒๐ตารางเมตร(๓) อาคารอยู่อาศัยรวม ให้มีที่จอดรถยนต์ไม่น้อยกว่า ๑คันต่อพื้นที่อาคาร ๒๔๐ ตารางเมตร เศษของ ๒๔๐ ตารางเมตร ให้คิดเป็น ๒๔๐ ตารางเมตร(๔) อาคารขนาดใหญ่ให้มีที่จอดรถยนต์ตามจำนวนที่กำหนดของแต่ละประเภทของอาคารที่ใช้เป็นที่ประกอบกิจการในอาคารขนาดใหญ่นั้นรวมกัน หรือให้มีที่จอดรถยนต์ไม่น้อยกว่า๑ คัน ต่อพื้นที่อาคาร ๑๒๐ ตารางเมตร เศษของ ๑๒๐ ตารางเมตร ให้คิดเป็น ๑๒๐ตารางเมตร ทั้งนี้ ให้ถือที่จอดรถยนต์จำนวนที่มากกว่าเป็นเกณฑ์ข้อ ๖ ลักษณะและขนาดของที่จอดรถยนต์ที่กลับรถยนต์ และทางเข้าออกของรถยนต์ สำหรับอาคารบางชนิดหรือบางประเภทให้เป็นไปตามที่กำหนดในกฎกระทรวงฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช ๒๔๗๙ และกฎกระทรวง ฉบับที่ ๔๑ (พ.ศ. ๒๕๓๗)ออกตามความในพระราชบัญญัติควบคุมอาคาร พ.ศ. ๒๕๒๒ข้อ ๗ อาคารที่มีอยู่ก่อนแล้วหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่หากจะดัดแปลงหรือเปลี่ยนการใช้อาคารดังกล่าวต้องปฏิบัติตามเทศบัญญัตินี้ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีเมืองบางบัวทองรักษาการตามเทศบัญญัตินี้ประกาศณ วันที่ ๘ กันยายน พ.ศ. ๒๕๖๐อาวุธ เจริญนนทสิทธิ์นายกเทศมนตรีเมืองบางบัวทองพัชรภรณ์/อัญชลี/จัดทำ๖ ตุลาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๔๕ ง/หน้า ๒๖/๔ ตุลาคม ๒๕๖๐